Publication: Magyar Közlöny
Issue: MK-2004-28 (Year: 2004, Number: 28)
Era: 2004-2010
Section: 14/2001. (III. 9.) PM rendelet szerinti minõsítési kötelezettség alá tartozó mérlegtételeket ideértve], a megadott
Paragraph Index: 586

1.E TRANZAKCIÓK SZÁMÍTÁSÁHOZ SZÜKSÉ- GES ADATOK A jelentés kitöltése Hitelleírásnak jelentendõ — csak ebben a táblában — az elõzõ hónap végén még a mérlegben szereplõ, és az adott hónapban leírt hitelkövetelések elõzõ hó végén fennálló könyv szerinti bruttó értéke, valamint az elõzõ hónap végén még a mérlegben szereplõ, és az adott hónapban bruttó érték alatt eladott hitelkövetelések elõzõ hó végén fennálló könyv szerinti bruttó értéke és eladási értéke közötti különbözet. A hitelkövetelések közé értendõk a repó ügyletekbõl származó követelések és a monetáris intézmények által elhelyezett betétek is. A bruttó érték alatt eladott hitelkövetelésekre vonatkozó leírásokat abban a hónapban kell szerepeltetni az érintett sorokban, amelyik hónapban a hitelintézet kivezette azokat a könyveibõl, függetlenül attól, hogy az ellenérték kifizetésére mikor került sor. Az eladott követeléseket abban az oszlopban kell jelenteni, amelyben eredetileg a mérlegben volt, még akkor is, ha más devizában történt az eladás. A 11—15.6 sorok az egyes szektoroknak nyújtott hitelekre vonatkozó — a fenti definíció szerinti — hitelleírásokat tartalmazza szektor szerinti bontásban. Az adott havi leírásadatokat negatív elõjellel kell jelenteni. A 21—36 sorokban a hitelintézet által birtokolt részesedésekben, valamint 2 éven túli eredeti lejáratú értékpapírokban egyik hónapról a másikra bekövetkezett árváltozásokat kell jelenteni, megfelelõ elõjellel ellátva: amennyiben az értékpapírok és részesedések nettó értéke árváltozás miatt nõtt a hónap során, akkor pozitív, ha csökkent, negatív elõjellel kell az összeget szerepeltetni. Az árváltozásnak az EKB elõírásai szerint csak azoknak tárgyhó végén a mérlegben lévõ részesedéseknek és (2 éven túli) értékpapíroknak a tárgyhó során bekövetkezett árvál- 2004/28/II. szám tozását kell tartalmazni, amelyek már az elõzõ hónap végén is a hitelintézet tulajdonában voltak. Az elõzõ hó végén és a tárgyhó végén a mérlegben szereplõ azonos típusú, de eltérõ sorszámú értékpapírok árváltozását nem kell jelenteni. Annak az értékpapírnak az árváltozását sem kell a jelentésben szerepeltetni, amely mind az elõzõ, mind a tárgyhónap végén szerepelt a mérlegben, de a hónap során a hitelintézet eladta és újra visszavásárolta. A devizában denominált értékpapírok árváltozását eredeti devizanemben kell kiszámítani, és a tárgyhavi hivatalos átlagárfolyamon kell forintra átszámítani. A jelenlegi magyar számviteli gyakorlat szerint azonban az értékpapírok a mérlegben vagy beszerzési értéken maradnak, s csak az értékvesztés-képzés, illetve -visszaírás miatt változik nettó értékük vagy valós értéken szerepelnek, s az értékelési különbözet alakulásától függõen is változik nettó értékük. Mivel a mérlegbõl az értékpapírokra a nettó (értékvesztéssel csökkentett, értékelési különbözettel módosított) értékeket jelentik az EKB-nak piaci értéket közelítõ értéknek, a nettó értékben bekövetkezett „árváltozást” kell szerepeltetni ebben a táblában. Ez gyakorlatilag azt jelenti, hogy a hitelintézet tulajdonában lévõ 2 éven túli lejáratú értékpapírok elõzõ hó végén is meglévõ állományának értékvesztés- és értékelési különbözet-változása lesz az „árváltozás” miatti állományváltozás. A devizában denominált értékpapírok értékvesztésében a deviza-árfolyamváltozás hatására bekövetkezett módosulást azonban ebben a táblában nem kell jelenteni. Ha a hitelintézet a hó során nem ad el, illetve nem vásárol értékpapírt, akkor normális esetben, negyedéves értékvesztés- és értékelési különbözet-változást feltételezve, csak minden harmadik hónapban szerepel majd itt adat, amely értékvesztés-képzéskor negatív, értékvesztés-visszaíráskor pozitív értéket, értékelési különbözet változáskor a változás jellegébõl adódóan negatív vagy pozitív értéket vesz fel. Amennyiben a hitelintézet tulajdonában lévõ részesedések értékelése azonos módon történik az értékpapírokéval, a számítás módja azoknál is azonos az elõzõleg leírtakkal. A 21—26.4 sorok a két éven túli lejáratú hitelviszonyt megtestesítõ értékpapírok, a 31—36. sorok a részvények és egyéb részesedések árváltozását tartalmazzák szektor szerinti bontásban.

Source: https://magyarkozlony.hu/hivatalos-lapok/5135167613e9a9e0c96fdb15e9a7a0f02de6e459/dokumentumok/b179e7c57e3f9dbb434e4bc0fca6646844013f19/letoltes